ફારાહ ખાનના નવા શો ‘ફારાહ કી દાવત’માં ખાસ કરીને તેના મિત્રો જ હાજરી આપશે. મિત્રો હોવાના નાતે આ કલાકારો ફારાહ ખાન પાસે ફી ન લે એ સ્વાભાવિક વાત છે. એથી ફારાહ ખાન અને શોના પ્રોડ્યુસરે મળીને નક્કી કર્યું કે આ તમામ કલાકારોને એક ગિફ્ટ-હૅમ્પર આપવું. અગાઉ ‘કૉફી વિથ કરણ’ શોમાં પણ કલાકારોને ગિફ્ટ-હૅમ્પર આપવામાં આવ્યું હતું, પરંતુ ફારાહ ગિફ્ટ-હૅમ્પર આપવામાં એક સ્ટેપ આગળ વધશે. આ ગિફ્ટ-હૅમ્પરમાં લેટેસ્ટ મોબાઇલ અને ટૅબ્લેટનો પણ સમાવેશ કરવામાં આવ્યો છે. આ દરેક ગિફ્ટ-હૅમ્પરની કિંમત રૂપિયા પાંચ લાખથી સાત લાખની વચ્ચે આંકવામાં આવી છે.